Hei ja tervetuloa maailmaani, joka on luonnollisesti yliluonnollinen.
Vieraani pidätettiin 45 kertaa -
ja oli mukana USA:n historian suurimmassa huumejutussa.
Hän oli vankilassa, ja huumeriippuvuus oli tuhota hänet, -
mutta kylmällä vankilasellin lattialla hän löysi "ansaitsemattoman edun".
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Vieraani Robby Eddy pidätettiin 45 kertaa, -
ja hänet tuomittiin osallisuudesta 30 miljoonan dollarin arvoiseen -
laittomien kipulääkkeiden kuljetukseen. Hän oli hallitsematon huumeiden orja.
Hänen olisi pitänyt kuolla viiteen yliannostukseen, -
ja häntä odotti 25 vuoden vankeus liittovaltion vankilassa -
rahankiristyksestä sekä posti- ja pankkipetoksesta.
Robby, miten hyvässä perheessä kasvanut mukava katolilainen mies -
sai elämänsä tuollaiseen solmuun?
Isäni oli töissä armeijassa. Hän oli loistava amatöörinyrkkeilijä.
Minulla oli todella hyvät vanhemmat. Kaikki oli hyvin. Haluan kertoa sen, -
koska olipa kasvatus hyvä tai huono, jos elämässä on asioita, -
joihin paholainen voi tarttua, se on menoa.
Panin toivoni siihen, että saisin jalkapallostipendin collegeen.
Sain 75 prosentin stipendin, mutta meillä ei ollut varaa loppuosaan.
Jalkapallo oli minulle koko elämä. En ollut kovin hyvä koulussa.
En tiennyt, mitä tehdä, joten aloin käyttää alkoholia ja huumeita.
Sitten kaikki muuttui nopeasti. Riippuvuus otti minusta vallan, -
ja aloin rikkoa lakia. Minusta tuli aivan eri ihminen.
Olin kuin tri Jekyll ja herra Hyde.
Juuri ennen isoa tuomiotasi olit vankilassa aiemmista rikoksista.
Käytit siellä huumeita, mutta miten se onnistuu vankilassa?
Eihän sieltä saa huumeita. - Jokainen vankilassa ollut tietää, -
että siellä on enemmän huumeita ja alkoholia kuin kadulla. Se on hullua.
Selvä. Oli syntymäpäiväsi. Olit poliisivankilassa, -
ja millaisen syntymäpäivälahjan saitkaan! Kerro siitä lahjasta.
Se oli 25.3.2011. Siitä tulee nyt kuluneeksi 11 vuotta.
Sellissä ymmärsin olevani fyysisesti, psyykkisesti ja hengellisesti pohjalla.
Isäni soitti ja sanoi: "En pystynyt estämään sinua tuhoamasta itseäsi, -
mutta estän sinua tuhoamasta äitiäsi. Välimme ovat poikki."
Olin täynnä tuskaa isäni sanoista. Olin aivan murtunut, täysin pohjalla, -
ja huusin Jumalan puoleen. Sisälläni oli paljon aitoa ahdistusta, -
syvää tuskaa ja surua, ja se kaikki purkautui ulos.
Pyysin Jumalaa avuksi ensimmäistä kertaa koko sydämestäni.
Aiemmin olin vain yrittänyt päästä pälkähästä, mutta nyt olin tosissani.
Alkoholi- ja huumeriippuvuus katosi, ja tunsin Jumalan läsnäolon.
Hän kysyi: "Saitko tarpeeksesi?" Putosin polvilleni ja itkin kuin lapsi.
Mitä riippuvuudellesi tapahtui? - Se vain otettiin minulta pois.
Pyysitkö sitä? - Kyllä. Sanoin: "Isä Jumala, ota se minulta pois."
En tiennyt, onko Jumala olemassa enkä uskonut Jeesukseen. Sanoin: -
"Jos olet olemassa, ota tämä pois. Auta minua." - Yhtä asiaa en ymmärrä.
Hän vapautti sinut yliluonnollisesti mahdottomasta tilanteesta.
Vapauduit hetkessä vuosien tuhoista, jotka olit tehnyt itsellesi huumeilla, -
mutta et vieläkään uskonut Jeesukseen.
Jumala on vain niin väkevä. Ymmärsin saamani ansaitsemattoman edun.
Jumalakaan ei rakasta meitä sen vuoksi, mitä olemme vaan siksi, -
mitä meistä tulee. Hän tietää alusta asti tarkkaan, mitä meistä tulee.
Hänellä oli minulle suunnitelma, ja niinpä, kun vapauduin vankilasta, -
en tuntenut Jeesusta, mutta menin polvilleni ja tunsin Jumalan voitelun.
Päästyäni poliisivankilasta sain FBI:lta tuomion 20 päivää myöhemmin.
Löysin Jeesuksen vasta päästyäni liittovaltion vankilasta.
Jumala seurasi minua koko ajan, jonka olin vankilassa.
Sain 25 vuoden tuomion, mutta Jumala otti minut sieltä pois -
yliluonnollisesti vuosia aiemmin. En rukoillut enkä anonut sitä, -
mutta Jumala otti minut sieltä pois. Muuten se ei ole mahdollista.
Kun vapauduin liittovaltion vankilasta, en vieläkään tuntenut Jeesusta.
Silloin menin ensi kertaa kirkkoon tukeakseni vaimoani, joka halusi sitä.
Kun istuin siellä, he keräsivät paperilappuja koriin ynnä muuta.
Totesin, että minulle riitti. Kun olin menossa ulos, -
kuulin äänen sanovan: "Metsä on kaunis, vaikka jotkut puut ovat rumia."
Se todella osui ja upposi, ja koin Jumalan läsnäolon.
Tulin takaisin seuraavalla viikolla. Silloin otin Jeesuksen vastaan -
Herranani ja Pelastajani ja opin siemenen periaatteen. - Mikä se on?
Se on minulle todella tärkeä. Se tarkoittaa kymmenyksiä ja uhraamista.
Se on se ansaitsematon etu. Siitä puhutaan koko Raamatussa.
Kun tottelemme koko Jumalan Sanaa, voitelu tulee elämäämme, -
ja saamme ansaitsemattoman edun. Kymmenykset ovat minulle tärkeitä, -
koska kun annamme Jumalalle rahaa, annamme Hänelle sydämemme.
Se, joka antaa Jumalalle rahansa, todella luottaa Häneen.
Se johtuu siitä, että raha oli ollut sinulle mielen linnake.
Kun ymmärsit kylvämisen ja niittämisen lain, -
olit kuin kala vedessä. - Todellakin. Jumalahan sanoo -
kääntävänsä hyväksi sen, millä vihollinen yritti tuhota meidät.
Hän todella teki näin minulle. - Alttarikutsu tuli. Mitä tapahtui?
Nousin seisomaan ja otin Jeesuksen elämäni Herraksi ja Pelastajaksi.
Annoin Jumalalle kuin juomarahan, en vielä täysiä kymmenyksiä, -
mutta Jumala sanoo: "Tuokaa täydet kymmenykset varastohuoneeseen, -
että minun huoneessani olisi ravintoa, ja siten koetelkaa minua."
Tämä on ainoa kohta, jossa Jumala käskee koettelemaan itseään.
Tein niin, ja tämä on osoitus Jumalan armosta ja voimasta, -
sillä sain havaita, että kymmenysten antaminen nelinkertaisti tuloni.
Jumala osoitti minulle, että se ei ole raha-asia, vaan hengellinen asia.
Jeesus oli nyt totisesti Herrasi. Täytyit Pyhällä Hengellä.
Millaista se oli? - Pyhällä Hengellä täyttyminen muutti koko elämäni.
En sano olleeni heikko kristitty, mutta minulta puuttui rohkeutta.
Kun sain Pyhän Hengen kasteen ja tuli satoi ylleni, -
itkin silmät päästäni. Tunsin tulen ja rukoilin kielillä ensi kertaa.
Siitä asti olen nähnyt väkeviä asioita. Jeesukselle kävi samoin.
Käytyään kasteella Hän sai Pyhän Hengen kasteen ja aloitti työnsä.
Hän alkoi ajaa riivaajia ulos, herättää kuolleita ja parantaa sairaita.
Olen ihmeissäni, kun katson sinua -
ja muutosta, joka elämässäsi on tapahtunut.
Sanot samaa minusta, mutta elämäni ei muuttunut yhtä paljon kuin sinun.
Sinua saattoi yhä odottaa 25 vuotta liittovaltion vankilassa.
Ansaitsematon etu räjähti elämässäsi todella hyvään aikaan.
Kohta saatte kuulla, miten törkeän ansaitsematon se todella on.
Ja vielä parempaa on luvassa, sillä Robby lähettää -
törkeän ansaitsemattoman edun teidänkin yllenne. Jatkamme kohta.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Silloin kauan sitten, kun olit sellissä, -
sait ansaitsemattoman edun voitelun. Määrittelisitkö sen?
Katso kameraan ja kerro katsojille, mikä "ansaitsematon etu" on.
Se tarkoittaa sitä, että antaa itsensä täysin Jumalalle -
ja on kuuliainen Jumalan Sanalle. Kun saat tämän ansaitsemattoman edun, -
se on voitelu, joka murtaa ikeen.
Joku siellä kokee, että häneltä puuttuu rohkeus. Et koe olevasi sen arvoinen, -
että Jumala kohtaa sinut. Jumala kaipaa sinua! Etsi Häntä, niin löydät.
Kerro raamatullinen esimerkki ansaitsemattomasta edusta.
Mooses oli tavallinen mies, kuin yksi meistä. Kun hän tarttui sauvaansa, -
tai käärmeeseen, josta tuli sauva, Jumalan sauva, -
se oli ansaitsematon etu, voitelu. Hän iski kallioon, ja siitä tuli vettä.
Hän pystyi jopa siirtämään sen Aaronille. Aaron kosketti jokea, -
ja joki muuttui vereksi. Eli heillä oli ansaitsematon etu.
Odottakaahan vain, että kuulette, mitä ansaitsematon etu teki Robbylle.
Kohta se tapahtuu teillekin, kun hän rukoilee puolestanne.
Robby, sinua odotti 25 vuoden vankeustuomio, -
mutta Jumala lyhensi sitä monta kertaa. Miten lyhyeksi?
Viideksi vuodeksi. Minua siis odotti 25 vuoden tuomio.
Liittovaltion syyttäjät ajoivat minulle 10 vuoden tuomiota. Se oli vähän -
ottaen huomioon pitkän rikosurani, ja he olivat siinä aivan oikeassa.
Yleensä liittovaltion tuomarit kuuntelevat syyttäjiä eivätkä sooloile.
Siksi on yliluonnollista, että tuomari antoi minulle viiden vuoden tuomion.
Sellaista ei tapahdu koskaan. Lisäksi sain 90 päivää aikaa -
ilmoittautua poliisille. Koko tuon ajan etsin Jumalaa lakkaamatta, -
koska alkoholi- ja huumeriippuvuuteni oli kadonnut.
Se ei ole koskaan palannut. Vankilaan mennessäni en ollut hajalla, -
vaan fyysisesti, henkisesti ja hengellisesti hyvässä kunnossa, -
mutta päätin tulla ulos vielä paremmassa kunnossa.
Siellä aloin auttaa ja neuvoa ihmisiä ja toin heitä Jumalan luo, -
vaikkei minulla edes ollut Jeshuaa. Silti tapahtui väkeviä asioita.
Yhtäkkiä luokseni tuli sosiaali- työntekijä, joka rakasti Jeesusta.
Pelkäsin Jeesusta. Olisin voinut tapella Häntä vastaan. Silmilläni oli peite.
Jeesus oli kaikkialla tämän miehen ympärillä. Hän sanoi, -
että olin aivan eri mies kuin mitä paperini kertoivat.
Hän toi minulle postia syyttäjältä. Tuomioni oli lyhennetty 3 vuoteen.
Hän luki sen kanssani ja alkoi itkeä. Lopulta tuomioni lyheni vielä vuodella.
Istuin siis vain kaksi vuotta 25:stä. Vain Jumala voi tehdä jotain tällaista.
Se oli se ansaitsematon etu!
No niin, pääsit vankilasta, mutta ansaitsematon etu ei loppunut siihen.
Haluan kertoa, että menetin ajokorttini loppuiäkseni, mutta sain sen takaisin.
Minut on pidätetty 45 kertaa, ja olen ollut vankilassa kahdesti, -
mutta minulla on ylin IV-urakoitsijan lisenssi. Vain Jumala pystyy tähän!
Näen paljon ihmisiä, jotka antavat väärästä syystä.
He antavat saadakseen, mutta sinä annat, koska rakastat Jumalaa.
Olenko oikeassa? - Täysin.
Jumala sanoo sinulle usein, kenelle sinun pitää antaa, -
miten paljon ja milloin. Kerro esimerkki tästä.
Minulla on hengellisen erottelukyvyn henki, jonka Raamattu lupaa kaikille.
Se on suuri lahjani. Näin, että eräällä naisella oli taloudellisesti vaikeaa.
Ennen kuin menin hänen luokseen, -
Pyhä Henki sanoi: "Maksa hänen kahden kuukauden vuokransa."
Kysyin häneltä, miten hänellä meni. Hän tiesi minut ja tervehti minua.
Kysyin, oliko hänellä vaikeaa. Hän sanoi, että korona oli iskenyt kovaa.
"Kunpa vain selviäisin vielä kaksi kuukautta." Sydämeni alkoi hakata.
Menin autolleni ja kirjoitin shekin kahden kuukauden vuokrasta.
Hän ei ymmärtänyt, mikä se oli, vaan kysyi, tulinko auttamaan häntä.
Sanoin: "Minulla on kova kiire, mutta ehkä tästä on apua."
Hän avasi shekin. Kun hän ymmärsi, mikä se oli, hän alkoi itkeä.
Sanoin: "Älä minua kiitä, kiitä Jumalaa, koska Hän käski minun tehdä näin."
Hän halasi minua itkien. Tällaisia asioita tapahtuu jatkuvasti.
Jumala ei ole siunannut häntä vain tässä asiassa, -
vaan koska raha ei hallitse häntä, Jumala on uskonut hänelle rahaa.
Hän aloitti ilmanvaihtofirman, vaikkei aluksi saanut edes ajokorttia.
Hänen yrityksellään oli ensin neljä autoa, -
mutta kolmen vuoden kuluttua niitä oli jo 23, -
ja yrityksen liikevaihto oli viisi miljoonaa vuodessa.
Vain Jumala ja ansaitsematon etu pystyvät tähän. - Juuri niin.
Ajattelit omia asioitasi suihkussa, -
kun Jumala käski sinun tehdä jotain, mutta et tiennyt, mitä se tarkoitti.
Kun olin suihkussa, Herran Henki oli ylläni.
Kun ihmiset pyytävät minua tekemään jotain, teen sen, jos se on Jumalasta.
Joku seurakunnastani oli soittanut ja profetoinut minulle, -
että menisin vaimoni kanssa paikkaan, missä on likaista ja mutaista.
Minua pyydettiin puhumaan kirjastani. En halunnut puheestani rahaa, -
sillä minua on siunattu yrityksellä. Menin kertomaan todistukseni, -
koska me voitamme Karitsan verellä ja todistuksemme sanalla.
Ennen puhettani olin suihkussa ja hermoilin ihmisille puhumista.
Herra sanoi: "Tee alttarikutsu." En edes tiennyt, mikä se oli.
Minulla ei ollut aavistustakaan siitä, mikä se oli.
Sydämeni alkoi hakata, koska tiesin, että tottelisin.
Ajattelitko, että Hän halusi sinun alkavan rakentaa alttareita?
Näin Jumala käyttää tavallisia ihmisiä. Vaimoni tuli ja sanoi: -
"Pyhä Henki sanoi juuri, että sinun pitää tehdä alttarikutsu."
Sydämeni takoi, mutta en sanonut hänelle mitään.
Puheeni jälkeen sanoin: "Tulkaa alttarille, jos haluatte rukoilla."
Oli aivan hiljaista, ja menin istumaan. Yksi mies meni soittamaan kitaraa, -
ja Pyhän Hengen vahva läsnäolo tuli. Olin vähällä alkaa itkeä -
niin kuin minulle usein käy. Menin heti eteen, ja hän sanoi: -
"Tehdään alttarikutsu." Kuulin, etteivät he olleet ennen tehneet sitä.
Ei ihme, että sekä vaimosi että Jumalan piti puhua siitä.
Koko seurakunta tuli eteen. Jeesus kastoi 10 ihmistä Pyhällä Hengellä, -
ja yhdeksän heistä rukoili kielillä. Ihmisiä parani, ja Jeshua toimi.
Voisit puhua ansaitsemattomasta edusta loputtomiin, -
mutta kerro lyhyesti jotain äidistäsi ja isästäsi.
He olivat uskovia, mutta isä oli katolilainen ja vähän uskonnollinen.
Minulla oli kuitenkin kenkinäni alttius julistaa rauhan evankeliumia.
Olen julistanut teoillani, ja ihmiset ovat muuttuneet vain katsomalla.
Ansaitsematon etu ei tarkoita vain suun pieksemistä, vaan tekoja.
Huulien heiluttamisen osaa jokainen. Niinpä isäni soitti minulle.
Hänellä oli vyöruusu, joka uhkasi viedä häneltä näön.
Äitini oli kärsinyt ahdistuksesta 20 vuotta eikä poistunut enää kotoa.
Isästä tuntui, että hänen piti tulla toimistooni. Se on voideltu paikka.
Olemme voidelleet sen ovet, rukoilleet ja murtaneet leipää siellä.
Soitamme siellä ylistysmusiikkia. Isä ajoi sinne Jacksonvillestä.
Oli lauantai. Menimme sisään toimistoon. Isä on armeijan miehiä -
ja nyrkkeilijä, ei mikään itkupilli, mutta hän murtui ja alkoi itkeä -
Jumalan läsnäolossa. Yritin olla itkemättä. Pyhä Henki sanoi -
parantavansa vanhempani ja vahvistavansa heidän uskoaan.
Minua alkoi itkettää. Minun piti soittaa aivan tietty laulu, ja tein sen.
Se oli Jesus Culturen Holy Spirit. En ollut koskaan kuullut sitä.
Isäni istui. Laskin käteni hänen ylleen ja aloin rukoilla Jeesuksen nimessä.
Kysyin, minkä hän halusi paranevan. "Silmäni", hän sanoi itkien.
Rukoilin Isää ja sanoin, että Raamatun mukaan voimme parantaa sairaita.
"Paranna isäni Jeesuksen nimessä." Hän alkoi vapista ja itkeä, -
ja Jeesus kastoi hänet Pyhällä Hengellä. Hän nousi, ja äiti istuutui.
Vaimoni rukoili itkien kielillä. Katsoin äitiäni ja sanoin: -
Äiti, toista perässäni: "Käsken ahdistuksen hengen lähteä.
Käsken pelon hengen lähteä.
Käsken masennuksen hengen lähteä. Lähetän ne helvetin syvyyksiin."
Jeesus, paranna äitini.
Äitini sai Pyhän Hengen kasteen ja alkoi itkeä. Pyhä Henki sanoi: -
"Katso äitiäsi silmiin ja sano: 'Jeesus antaa sinulle anteeksi'."
Äitini sanoi: "Niin antaa, niin antaa." Sain vasta äskettäin tietää, -
että äitini oli kantanut salaisuutta sisällään 40 vuotta.
Minulla olikin aivan eri isä. Hän kuoli paksusuolen syöpään.
Minulla on veli ja siskoja, joista en tiennyt. Tapasin heidät juuri.
Jeesus vapautti äitini täysin. Tapasin hänet yhtenä päivänä.
Isä kävi lääkärissä seuraavana päivänä. Hänen silmänsä parani.
Jeesus lähetti meidät tekemään vielä suurempia tekoja kuin Hän teki.
Entä äitisi masennus? - Se lähti. Hän loistaa kuin aurinko.
No niin, nopeasti. Haluan, että rukoilet kahta asiaa.
Ansaitsematonta etua ja mitä vain Jumala käskee sinun rukoilla.
Ja uskon, että jokainen sana, jonka hän sanoo, käy toteen.
"Olkoon Jumala totinen, mutta jokainen ihminen valhettelija."
Ja haluan, että olette valmistautuneet tähän rukoukseen.
Toista tämä rukous perässäsi ääneen ja tarkoita sitä niin hyvin kuin osaat.
Toista perässäni: "Rakas Jumala, olen tehnyt paljon virheitä.
Uskon, että Jeesuksen veri maksoi kaikkien virheideni hinnan.
Niitä ei vain anneta anteeksi, vaan niitä ei enää ole olemassa.
Aloitan alusta. Ja nyt kun aloitan alusta, -
Jeesus, tule asumaan sisimpääni. Otan Sinut Pelastajakseni -
ja Herrakseni. Aamen." Robby, rukoile.
Isä Jumala, tulen eteesi Jeesuksen Kristuksen, Nasaretilaisen nimessä.
Isä, huudan puoleesi.
Isä, täytä heidät tällä ansaitsemattoman edun voitelulla.
Paranna kipeät selät, syövät ja muut sairaudet Jeesuksen nimessä.
Jeesuksen veri tulkoon heidän ylleen. Sanasi sanoo, että voimme tehdä näin.
Pyydän, ottakaa vastaan tämä voitelu. Saatte vaeltaa rohkeudessa, -
tehdä niitä tekoja, joita Jeesus teki, panna kädet ihmisten ylle, -
ja he paranevat ja kuolleet heräävät. Ansaitsematon etu tulee elämäänne.
Jonkun selkä ja niska ovat kipeät. Kipu lähtee heti. Jonkun käsi on kipeä.
Jollakulla on huonot jalat ja vaikea kävellä. Joku katsoo tätä itkien.
Julistan teille: Isä parantaa teidät Jeshuan vuodatetun veren tähden.
Jeesuksen nimessä. - Vielä yksi asia. Ihmisten sormet paranevat -
Jeesuksen nimessä. Vaeltakaa ansaitsemattomassa edussa.
Maailma erottelee ihmiset eri ryhmiin. Näemme maailman kapeasti.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on löytänyt Raamatusta avaimen juutalaisten tavoittamiseksi -
Jumalan rakkaudella. Kun seurakunta avautuu ihmeille ja merkeille, -
maailma näkee näkymättömän Jumalan, josta Raamattu puhuu.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Saat tietää, mikä tuo siunauksen kaikille maailman kansoille.
Käy osoitteessa www.sidroth.org niin saat kuulla, -
mikä on avain Jumalan siunauksiin.
ISN ei ole vain mikä tahansa kristillinen tv-kanava.
Sen kautta voit katsoa live-ohjelmia milloin vain haluat -
mobiililaitteilla tai älytelevisiosta.
Voin katsoa lempisarjojani milloin vain haluan.
Nämä ohjelmat muuttavat elämäsi. Monet ovat parantuneet niiden kautta.
Yliluonnolliset läpimurrot, paranemiset ja ihmeet odottavat.
Lataa ilmainen ISN-sovellus.
Ensi viikolla ohjelmassa: -
Olen Darren Canning. Vuosia sitten olin pohjalla. Olin eronnut, -
minusta tuli ateisti ja demonit kiusasivat minua.
Lisäksi minusta oli tulossa velho. Olin toivoton ja yritin itsemurhaa.
Pimeyden keskellä kuulin Jumalan ihmeellisen äänen.
Liity seuraani ensi jaksossa, -
niin kerron, miten voit virittäytyä Jumalan taajuudelle.
Suomennos: Anni Lähteenmäki